arnastofnun/IGC-2024 huggingface dataset:
Juniperus lutchuensis

Juniperus lutchuensis (Ryukyu Islands juniper; Japanska: オキナワハイネズ "Okinawa-hainezu"; syn. "Juniperus taxifolia" var. "lutchuensis" (Koidz.) Satake) er tegund af eini, frá Ryukyu-eyjum, Izu Ōshima og aðliggjandi strönd Shizuoka héraðs í Japan.

Lýsing.

"'Juniperus lutchuensis" er sígrænn runni að 1 til 3 m á hæð. Nálarnar er u þrjár í hvirfingu, ljósgrænar, 7 til 14mm langar og 1 til 1,5mm breiðar, með tvöfalda hvíta loftaugarák ofantil. Hann er einkynja, með plöntur annaðhvort karlkyns eða kvenkyns.

Berkönglarnir eru grænir og þroskast á 18 mánuðum, þá purpurabrúnir; þeir eru kúlulaga, 8 til 9mm í þvermál, og eru með þrjár eða sex samvaxnar hreisturflögur í einni eða tvemur hvirfingum af þremur; þrjár stærstu hreisturflögurnar eru með stakt fræ. Fræin dreifast þegar fuglar éta berkönglana. Frjókönglarnir eru gulir, 5mm langir.

Flokkunarfræði.

Sumir höfundar meðhöndla hann sem samnefni af "Juniperus taxifolia" frá Bonin eyjum, meðan aðrir líta á hann sem afbrigði af honum, "Juniperus taxifolia" var. "lutchuensis". Það er líklega best að meðhöndla hann sem sjálfstæða tegund þar sem hann hefur aðgreindan DNA profíl greinilega frábrugðinn "J. taxifolia".

Verndun.

Verndunarstaða hans er óviss (skortur á upplýsingum) en hann er sjaldgæfur og gæti verið í hættu.
Herman Melville

Herman Melville (1. ágúst 1819 – 28. september 1891) var bandarískur skáldsagnahöfundur, smásöguhöfundur og ljóðskáld af hinu svokallað bandaríska endurreisnartímabili. Hans best þekktu verk eru Typee frá 1846, rómantísk frásögn af lífi hans í Pólýnesíu og skáldsagan hans af hvalveiðiskap Moby-Dick frá 1851.

Sögur hans og ritsmíðar féllu nær því í gleymsku á eldri árum hans. Sögur hans endurspegla reynslu hans af almennri sjómennsku, hans eigin lestur af almennum bókmentum og hugmyndafræðiritum og ennfremur hans upptekni af andstæðum í hinu bandaríska þjóðfélagi á tímabilli örra breytinga. Hann þróaði flókinn barrok stíl, orðaforðinn er mikill og stundum frumlegur, orðafallið einkennist af takti og lýsingar eru oft dulrænar og kaldhæðnar.
Ísmús

Ísmús er gagnasafn yfir íslenska tónlistarsögu og þjóðfræði. Gagnasafnið er samstarfsverkefni Stofnunar Árna Magnússonar og Tónlistarsafns Íslands. Fyrsta útgáfa þess var opnuð árið 2001 og ný útgáfa árið 2012. Árið 2017 var hægt að nálgast þar yfir 40.000 hljóðrit og 700 myndskeið, meðal annars með viðtölum úr þjóðfræðisafni Stofnunar Árna Magnússonar, auk upplýsinga um yfir 8000 einstaklinga og 290 hljómsveitir.
Sikileyjarþinur

Sikileyjarþinur ("Abies nebrodensis") er þintegund frá Nebrodi- og Madonie-fjöllum á Norður-Sikiley. Þetta er meðalstórt sígrænt barrtré sem verður 15 til 25 metra hátt, með stofnummál að 1 metra. Hann vex í 1400 til 1600 metra hæð yfir sjávarmáli og vegna skógareyðingar er hann orðinn óhemju sjaldgæfur. Aðeins 21 fullþroska tré eru enn á lífi og endurræktunaráætlanir hafa borið mjög takmarkaðan árangur vegna mikillar beitar búfjár bænda af svæðinu. Þinurinn er skráður á válista IUCN sem tegund í mikilli útrýmingarhættu

Þrátt fyrir vísindanafnið sem vísar til Nebrodi-fjalla, einskorðast tegundin nú orðið við brattar, þurrar hlíðar Scalonefjalls í Madonie-fjallgarði á norðanverðri Mið-Sikiley.

Barrnálar hans eru flatar, 1,5 til 2,5 cm langar, 2 mm breiðar og 0,5 mm þykkar, gljáandi grænar að ofan en með tvær grænhvítar loftaugnarákir að neðan. Endar barrnálanna eru snubbóttir og sýldir, en stundum getur sýlingin orðið hvöss, sérstaklega á sprotum hátt á eldri trjám. Könglarnir eru 10 til 16 cm langir og um 4 cm í þvermál, með um það bil 150 hreisturblöð, hvert með tvemur vængjuðum fræjum. Könglarnir sundrast við þroska og losa fræin.

Sikileyjarþinur er náskyldur evrópuþini, "Abies alba", sem tekur við af honum í Appennínafjöllum í Ítalíu og annars staðar norðar í Evrópu. Sumir grasafræðingar líta á Sikileyjarþin sem afbrigði af Evrópuþin, þ.e. "Abies alba" var. "nebrodensis".
Eyjaþinur

Abies sachalinensis (Eyjaþinur) er tegund barrtrjáa í Pinaceae. Hann finnst á Sakhalin eyju og suður Kúrileyjum (Rússland), og einnig á norður Hokkaido (Japan).

Fyrsta "uppgötvun hans af Evrópumönnum var af Carl Friedrich Schmidt, a.k.a. F. Schmidt, a.k.a. Fedor Bogdanovich (1832-1908), Baltnesk Þýskum grasafræðingi, á Rússnesku eyjunni Sakhalin 1866, en hann kynnti hann ekki í Evrópu. Eyjaþinur var endurfundinn af enskum plöntusafnara, Charles Maries árið 1877 nálægt Aomori á aðaleyju Japans; Honshū, og hélt hann upphaflega að þetta væri afbrigði af "Abies veitchii".
Netkaffi

Netkaffi, netkaffihús eða Internetkaffi, er staður þar sem boðið er upp á aðgang að tölvum með nettengingu gegn gjaldi. Stundum er líka boðið upp á hefðbundna kaffihúsaþjónustu. Venjulega er rukkað fyrir þann tíma sem notandi ver í tölvum.

Fyrsta netkaffið var Electronic Café sem var opnað í Seúl árið 1988 en blómaskeið slíkra staða var um miðjan 10. áratug 20. aldar. Fyrsta netkaffið á Íslandi var Síbería sem var opnuð í kjallara Bíóbarsins við Klapparstíg árið 1995 og bauð upp á netsamband við netþjónustuaðilann Miðheima. Eftir að þráðlausar nettengingar urðu útbreiddari og öflugri um 2002 hafa vinsældir netkaffihúsa minnkað en sum þeirra hafa gengið í endurnýjun lífdaga sem netspilunarstaðir.
Nálaþinur

Nálaþinur (fræðiheiti: "Abies holophylla", kínverska: 杉松) er tegund af þin ættuð úr fjallahéruðum Norður-Kóreu, Suður-Prímorju í Rússlandi og Kína (Heilongjiang, Jilin og Liaoning).

Þetta er sígrænt barrtré sem verður 30 til 40 metra hátt með stofnþvermál um 1 meter, krónan er mjó-keilulaga og greinirnar standa lárétt út. Börkurinn er hreistraður og grábrúnn með kvoðublöðrum. Barrið ("nálar") er flatt, 2 til 4 sm langt og 1.5 til 2.5 mmbreitt, og stendur hornrétt frá sprotanum og endar í oddi.

Það stendur til tveggja hliða, en ekki flatt eins og til dæmis á Evrópuþin. Yfirleitt standa þau meir eða minna upp frá sprotanum með V laga geil fyrir ofan. Ólíkt Evrópuþini er barrið hvasst og stingandi, án nokkurar sýlingar.

Það er skærgrænt að ofan og grænhvítt að neðan með tvær hvítar rendur, hvor mynduð úr 7 til 10 vaxhúðuðum loftaugarákum. Sprotarnir eru hárlaus, glansandi gul-gráir þegar ungir og verða síðan grábrúnir. Könglarnir eru 12 til 14 sm langir og 4 til 5 sm breiðir, gulbrúnir, og örlítið mjókkandi með sljótt ávölum enda. Stoðblöð hreisturskeljanna eru falin undir hreisturskeljunum. Fræin eru 8 til 9 mm löng (með 1.5mm löngum fleyglaga væng), losna þegar könglarnir sundrast við þroska í október.

Nálaþinur er stundum, en ekki almennt, notaður til prýðis.
Eðalþinur

Abies procera, Eðalþinur, erlendis kallaður noble fir, red fir og Christmastree, er þinur ættaður úr vesturhluta Norður Ameríku, Fossafjöllum og Kyrrahafsstrandfjöllum lengst í norðvestur-Kalifornía og vestur-Oregon og Washington í Bandaríkjunum. Þetta er háfjallategund, kemur yfirleitt fyrir í 300 til 1500 metra hæð, einstöku sinnum upp í trjálínu.

Lýsing.

"Abies procera" er stórt sígrænt tré, allt að 40 til 70 metra hátt og með stofnþvermál að 2 metrum, sjaldan 90 metra hátt og 2.7 í stofnþvermál, með mjóa keilulaga krónu. Börkurinn á ungum trjám er sléttur og grár með kvoðublöðrum, og verður rauðbrúnn, hrjúfur og sprunginn á gömlum trjám. Barrið er nálarlaga, 1 til 3.5 sm langt, dökkblágrænt að ofan og að neðan með áberandi loftaugarákum, og með snubbóttum til sýlds enda. Það er í spíral eftir sprotanum, en undið lítillega (s-lögun) til að vera uppsveigt ofan við sprotann. Könglarnir eru uppréttir, 11 til 22 sm langir, með purpuralitað köngulhreistrið nær alveg falið á bak við langar, gulgrænar útstæðar hreisturblöðkurnar; verða brúnar við þroska og sundrast til að losa vængjuð fræin að hausti.

"Abies procera" er náskyldur "Rauðþin" (Abies magnifica), sem tekur við honum lengra suðaustur syðst í Oregon og Kaliforníu, eru þeir best greindir á því að barrið er með gróp eftir miðstrengnum ofan á; rauðþinur hefur þetta ekki. Rauðþinur hefur einnig tilhneigingu að vera með gisnara barr, með sprotann vel sýnilegan, þar sem sprotinn er að mestu falinn undir barrinu á eðalþini. Könglar rauðþins eru yfirleitt með styttri stoðblöðkur, nema hjá "Abies magnifica" var. "shastensis"; þetta afbrigði er talið af sumum grasafræðingum vera blendingur milli tegundanna.

Nytjar.

Eðalþinur er vinsælt jólatré.

Viðurinn er notaður í byggingariðnaði og pappírsframleiðslu.
Jafnar

Jafnar (fræðiheiti: "Lycopodiophyta") eru ein af elstu núlifandi greinum æðplantna og almennt flokkaðir sem ein undirgrein byrkninga.

Þeir fjölga sér með gróum. Núlifandi tegundir jafna eru um 1290 talsins.
Abies beshanzuensis

Abies beshanzuensis (á ensku: "Baishanzu fir", "Baishan fir") er tegund af þin. Hann er einlendur í Kína, nánar tiltekið Baishanzu Shan í Suður-Zhejiang héraði í Austur-Kína, þar sem hann vex í 1850 metra hæð og stafar ógn af söfnun og loftslagsbreytingum]. Útbreiðslan er innan náttúruverndarsvæðisinsFengyangshan – Baishanzu. "Abies beshanzuensis" er skráður í útrýmingarhættu á válista IUCN.

Hann var uppgötvaður árið 1963 á tindi fjallsins Baishanzu Shan (1.857 m), þar sem einungis sjö tré fundust. Þrjú þeirra voru grafin upp og flutt til Beijing Botanical Garden, þar sem þau drápust. Um 1987 voru aðeins þrjú tré þekkt í náttúrunni, sem gerir hann þennan þin að sjaldgæfasta barrtré í heimi. Nýjar útplantanir með ágræðslu á Baishanzu Shan og öðrum nálægum stöðum hafa skilað nokkrum árangri, en tegundin er enn í útrýmingarhættu.

Þetta er 15 til 17 metra hátt tré, með breiða keilulaga krónu og bol að 80 cm metra þvermáli. Sprotarnir eru gildir, fölgulbrúnir, hárlausir eða lítið eitt hærðir. Barrið er nálarlaga, 1,5 til 4 cm langt og 2,5 til 3,5 mm breitt, skærgrænt að ofan, og með tveimur hvítum loftaugarásum að neðan. Könglarnir eru mjó-sívalir til keilulaga, skærgrænir meðan þeir eru óþroskaðir, en þroskaðir eru þeir fölgulbrúnir, 6 til 12 cm langir og 3 til 4 cm breiðir, með útstæðar og aftursveigðar hreisturblöðkur.

Þessi þinur er náskyldur "Abies firma" frá Suður-Japan og er stundum skipað með honum einum í undirættkvíslina "Abies" subsect. "Firmae". Sumir grasafræðingar telja tegundina "Abies ziyuanensis" til "Abies beshanzuensis" sem undirtegund, en aðrir setja setja þá tegund í aðra undirættkvísl, "Abies" subsect. "Holophyllae".
Abies × insignis

Abies × insignis er tilbúinn blendingur af nordmannsþin og spánarþin. Hann kom fyrst fram um 1850 í Frakklandi.
Parísaryfirlýsing UNESCO 2012 um opið menntaefni

er yfirlýsing um opið menntaefni (OER). Í yfirlýsingunni eru ríkisstjórnir hvattar til þess að kynna notkun opins menntaefnis og beita sér fyrir menntaefni sem verður ókeypis og aðgengilegt öllum, alls staðar.

Ellefu árum áður en Parísaryfirlýsingin varð til eða árið 2001 hafði í Bandaríkjunum ákveðið að gera kennsluefni skólans aðgengilegt fyrir alla, alls staðar í heiminum og kom það til framkvæmda ári síðar, eða árið 2002. Fyrsta árið voru boðin fram 50 námskeið en árið í byrjun árs 2017 eru þau orðin 2.340.

Sama ár og MIT bauð fram fyrstu opnu og ókeypis námskeiðin var haldinn fundurinn „Forum on the Impact of Open Courseware for Higher Education in Developing Countries“ á vegum UNESCO. Í lokayfirlýsingu fundarins var í fyrsta skipti notað hugtakið „Open Educational Rescources“ eða opið menntaefni og þar lýsa fundarmenn þeirri ósk sinni að þróa saman menntaefni sem verði aðgengilegt öllu mannkyni.

Árið 2007 gaf miðstöð menntarannsókna og nýsköpunar (CERI) hjá Efnahags- og framfararstofuninni (OECD) út skýrsluna „Giving Knowledge for Free: The Emergence of Open Educational Resources" en í skýrslunni voru niðurstöður rannsókna um opið menntaefni sem hófst árið 2005 og stóð í 20 mánuði. Í skýrslunni er meðal annars efnahagslegum og tæknilegum þáttum varðandi opið menntaefni gerð skil.

Cape Town yfirlýsingin um opið aðgengi að menntun „The Cape Town Open Education Declaration“ var birt í janúar 2008. Í yfirlýsingunni er lögð áhersla á eftirfarandi þætti: Í fyrsta lagi eru kennarar og námsmenn hvattir til að taka þátt með því að búa til, nota, aðlaga og bæta opið menntaefni. Í öðru lagi eru kennarar, höfundar, útgefendur og stofnanir hvattar til að gefa út efni sitt með opnu afnotaleyfi þannig að aðrir geti notað efnið án endurgjalds, breytt því og bætt það. Í þriðja lagi eiga stjórnvöld, skólanefndir, framhaldsskólar og háskólar að setja opið menntaefni í forgang.

Íslensk þýðing á Parísaryfirlýsingunni

Tilvísanir
The Dukes of Hazzard

The Dukes of Hazzard var bandarísk gamanþáttaröð sem var sýnd á CBS-sjónvarpsstöðinni frá 26. janúar 1979 til 8. febrúar 1985. Sjö þáttaraðir voru framleiddar, alls 147 þættir. Þáttaröðin var undir áhrifum frá kvikmyndinni "Moonrunners" frá 1975 sem Gy Waldron skrifaði einnig handritið að. Þáttaröðin fjallar um tvo sveitastráka frá Georgíu á skilorði sem aka um á breyttum Dodge Charger og komast þannig undan spilltum lögreglustjóra sýslunnar. Á blómaskeiði sínu var "The Dukes of Hazzard" oft önnur vinsælasta þáttaröðin í bandarísku sjónvarpi á eftir "Dallas".

Aðalhlutverk voru í höndum John Schneider og Tom Wopat. Þeir sögðu upp árið 1982 vegna deilna um tekjur af sölu merkjavarnings og framleiðendur reyndu að fá aðra leikara í þeirra stað. Áhorf hrundi í kjölfarið þannig að aftur var samið við Schneider og Wopat. Þáttaröðin náði samt aldrei fyrri hæðum.
Dagmerki

Dagmerki eru merki sem gefa stöðu skips til kynna meðan dagsbirtu nýtur við, til dæmis hvort það liggur við ankeri eða er strandað. Dagmerkin eru fjögur einföld form: keila, kúla, sívalningur og tígull. Þau eru oftast fest á línu sem er hengd í siglutopp skipsins hvert upp af öðru í þeirri röð sem kveðið er á um í alþjóðlegu siglingareglunum C-hluta. Hverju dagmerki samsvarar tiltekin samsetning siglingaljósa sem á að nota frá sólarlagi til sólarupprásar, en þá taka dagmerkin við.

Dagmerkin eru svört að lit og stærð þeirra er skilgreind í viðauka við siglingareglurnar. Þar er til dæmis tekið fram að kúla skal vera að minnsta kosti 0,6 metrar í þvermál og að fjarlægðin milli merkjanna skuli vera að minnsta kosti 1,5 metrar, en skip undir 20 metrum mega notast við minni merki. Algengt er að dagmerkin séu gerð úr léttri grind sem strigi er strekktur yfir til að auðvelt sé að fella þau saman fyrir geymslu.

Algengustu dagmerkin eru:
Skellinaðra

Skellinaðra (upprunalega haft yfir snákategundina 'rattlesnake' eða skröltorm) er létt bifhjól minna en mótorhjól en stærra en vespa.
Katrín Oddsdóttir

Katrín Oddsdóttir er fædd 22. ágúst 1977 og er íslenskur lögfræðingur.

Menntun.

Katrín lauk stúdentsprófi af eðlisfræðibraut Menntaskólans í Reykjavík árið 1997 og BA. gráðu í blaðamennsku og fjölmiðlafræði frá Dublin City University árið 2001. Hún stundaði meistaranám í Understanding and Securing Human Rights við Institute of CommonWealth Studies árin 2006-2007 og útskrifaðist með BA gráðu í lögfræði frá Háskólanum í Reykjavík árið 2010. Katrín öðlaðist Héraðsdómslögmannsréttindi síðar það ár.

Starfsferill.

Katrín starfaði sem sjálfstæður blaðamaður á árunum 1997 – 2002 og skrifaði m.a. greinar fyrir Morgunblaðið, Rás 2 og ýmis tímarit. Katrín kenndi fjölmiðlafræði í stundakennslu við Verkmenntaskóla Austurlands frá 2002 til 2003 og var á sama tíma blaðakona á Austurglugganum – Héraðsfréttablaði. Katrín starfaði einnig sem blaðamaður hjá Fróða útgáfu frá 2003 til 2004.

2004- 2006 vann Katrín hjá Fíton auglýsingastofu og annaðist hugmynda- og textagerð. Með námi vann Katrín hjá Prison Reform Trust - hagsmunasamtökum sem berjast fyrir bættum réttindum fanga í Bretlandi. Hún starfaði á fyrirtækjasviði Landsbanka Íslands sem verkefnastjóri að verkefnum tengdum þróun og stefnum bankans varðandi umhverfismál og samfélagslegri ábyrgð og hefur starfað sem lögfræðingur hjá Rétti – Aðalsteinsson and Partners. Katrín var fulltrúi í stjórnlagaráði sem skilaði tillögum að nýrri Stjórnarskrá Íslands árið 2011.

Annað.

Katrín Oddsdóttir vakti athygli þegar hún hélt ræðu 22.nóvember á mótmælafundi 7 sem var haldinn í kjölfar efnahagskreppunnar. Ræðan var kröftug og komu upp gagnrýnisraddir í kjölfarið frá samnemendum Katrínar  í Háskólanum í Reykjavík þar sem þeir gagnrýndu ræðuna og sögðu að hún hefði farið með rangt mál í ræðu sinni og drógu það í efa að hún væri laganemi.  Katrín svaraði því á þann hátt að lög mætti túlka og hver myndi gera það á sinn hátt og að hún léti ekki gagnrýnisraddir segja sér hvort hún mætti kalla sig laganema eða ekki.
Khan Academy

Einkunnarorð Khan Academy: A free, world-class education for anyone, anywhere.

Bakgrunnur.

Khan Academy eru fræðslusamtök sem stofnuð voru árið 2006 af manni sem heitir Salman Khan. Hann fæddist í New Orleans, foreldrar hans voru innflytjendur frá Bangladesh og Indlandi. Hann er með þrjár háskólagráður, í stærðfræði, rafmagnsverkfræði og tölvunarfræði.

Byrjunin.

Hann byrjaði á því að setja inn á internetið stuttar útskýringar á viðfangsefnum stærðfræðinnar. Fyrst notaði hann Yahoo doodle Images til að setja inn efnið. Eini tilgangurinn með að útbúa skýringarnar var að útskýra betur stærðfræðina fyrir systkinabarni sínu. Svo bættust fleiri í hópinn af systkinabörnum hans. Fljótlega spurðist þetta út og fleiri vildu fá að nota útskýringar hans. Hann ákvað þá að setja skýringar sínar á YouTube.

Í dag.

Í dag eru samtökin rekin að mestu fyrir fjármagn sem gefið er af mannúðarsamtökum til þess að auka aðgengi að námsefni. Meðal annars hefur efni verið dreift á landsbyggðinni, á einangruðum svæðum í Asíu og Afríku þar sem mikill skortur er á námsefni. Þar er hægt að nota efnið án þess að vera á internetinu. Opinber heimasíða Khan Academy er að finna hér: Khan Academy Þar er að finna yfir 5000 skíringar um efni eins og stærðfræði, vísindi, sögu og bókmenntir. En búið er að þíða hana á nokkur tungumál.

Opið menntaefni.

Allt efni á Khan Academy er gefið út undir merkjum Creative Commons (BY-NC-SA) 3.0 license og er þar af leiðandi skilgreint sem opið menntaefni. Creative Commons er opið menntaefni OPR og er skilgreint sem allt fræðsluefni sem hægt er að nálgast á internetinu til notkunar fyrir kennara og nemendur án þess að viðkomandi þurfi að greiða fyrir notkun eða aðgang.

Heimildir.

Khan Academy á https://en.wikipedia.org/wiki/Khan_Academy

Neil Butcher og Stamenka Uvalic-Trumbic (ritstjóarar). (2015). "A Basic Guide to Open Educational Resources". UNESCO and Commonwealth of Learning. http://unesdoc.unesco.org/images/0021/002158/215804e.pdf
Malcolm Turnbull

Malcolm Turnbull (f. 24. október 1954) er fyrrverandi forsætisráðherra Ástralíu. Hann tók við því embætti af Tony Abbott 15. september 2015.

Turnbull kemur úr Frjálslynda flokknum (Liberal Party). Hann lét af embætti þann 24. ágúst 2018 eftir að hafa glatað stuðningi flokksmanna sinna. Scott Morrison tók við af honum sem forsætisráðherra.
Puget-sund

Puget-sund (enska: "Puget Sound") er sund sem gengur 160 km inn í land í norðvestur-Washingtonfylki Bandaríkjanna og hluti af Salish-hafi. Svæðið samanstendur einnig af árósum en jarðsögulega var það myndað af jöklum og framburði þeirra. Meðaldýpi Puget-sunds eru 140 metrar og er strandlengja þess 2144 km. Við sundið eru borgirnar Seattle, Olympia, Everett og Tacoma. Nafnið er tilkomið frá George Vancouver, flotaforingja sem nefndi það eftir liðsforingja sínum; Peter Puget. Vestur af sundinu er Ólympíuskagi og Ólympíufjöll.
Balsamösp

Populus balsamifera, almennt kölluð balsamösp, er norðlægasta harðviðartegundin í Norður Ameríku. Þetta er harðgert, skammlíft en fljótvaxið tré, sem getur þó náð 200 ára aldri. Tegundin er náskyld alaskaösp og tæpast er hægt að sjá mun nema á reklum tegundanna.
Stjarneðlisfræði

Stjarneðlisfræði er undirgrein stjörnufræðinnar sem fæst við eðlisfræði alheimsins þ.á m. efnislega eiginleika stjarna og stjörnuþoka á borð við skærleika, þéttleika, hita og efniafræðilega uppbyggingu. Þeir sem leggja stund á stjarneðlisfræði kallast stjarneðlisfræðingar.
Hrafnhæna

Hrafnhænur eða Ayam Cemani er sjaldgæf og nokkuð nýleg teungd hænsnfugla í Indónesíu. Hænurnar hafa ráðandi gen sem skapar ofmyndun á litarefninu melanín (Fibromelanosis) sem gerir hænuna algjörlega svarta; þar með talið gogg; fjaðrir, leggi og innri líffæri. Hænurnar og hanarnir þykja minna á hrafna í útliti.
Populus szechuanica

Populus szechuanica er trjátegund sem var lýst af Camillo Karl Schneider. "Populus szechuanica" er í víðiætt. Auk aðaltegundarinnar finnst einnig undirtegundin "P. s. tibetica".
Vizija

Vizija er makedónska rokkhljómsveit stofnuð í nóvember 2011 í Skopje, Makedóníu. .
Ocean Ranger

Ocean Ranger var fljótandi olíuborpallur sem sökk 15. febrúar 1982 þar sem hann var við könnunarborun á Miklabanka úti fyrir Nýfundnalandi, 267 km austan við St John's fyrir Mobil. Allir um borð, 84 að tölu, fórust.

Pallurinn var smíðaður fyrir ODECO í New Orleans af Mitsubishi Heavy Industries í Hiroshima í Japan árið 1976. Hann var hannaður til að þola aðstæður á opnu hafi, allt að 100 hnúta vindhraða og 34 metra öldur. Hann var notaður við strendur Alaska, New Jersey og Írlands áður en hann var sendur til Nýfundnalands.
Sundmagi

Sundmagi er líffæri fiska af geisluggaflokki sem gerir þeim kleift að stjórna flotkrafti sínum, hækka og lækka sig í sjónum eða halda sig á sama dýpi án þess að eyða orku í að synda. Sundmaginn hefur þó þann ókost að fiskurinn getur ekki synt hratt upp á yfirborðið af miklu dýpi án þess að sprengja hann.
Frikjur

Frikjur (fræðiheiti: "Lepraria") er ættkvísl fléttna og eru flokkaðar sem hrúðurfléttur. Frikjur eru af Breyskjuætt. Þal frikja er samansett úr hraufukornum sem eru þörungahnúðar umvafðir sveppnum.

Ekki er enn vitað hvernig eða hvort kynæxlun fair fram innan ættkvíslarinnar en vitað er að tegundamyndun á sér stað innan hennar. Sumar tegundir geta myndað bleðlinga og litið út fyrir að vera blaðlaga.

Ekki er auðvelt að greina milli tegunda frikja og yfirleitt er heiti hellisfrikja notað yfir frikjur, aðrar en mosafrikju, sem ekki er hægt að greina til tegunda.
Ormurinn langi

Ormurinn langi (færeyska: "Ormurin langi") er danskvæði eftir Jens Christian Djurhuus (1773-1853), bónda við Sjógv í Kollafirði í Færeyjum. Kvæðið fjallar um Ólaf Tryggvason Noregskonung.
Textaleikur

Textaleikur er tölvuleikur þar sem texti og bókstafir eru notaðir í stað mynda. Textaleikir voru vinsælt form af gagnvirkum bókmenntum í kringum 1980.
Kea (fugl)

Kea eða kjápáfi ("Nestor notabilis") er stór páfagaukur sem finnst í skógum og fjalllendi á Suðurey Nýja Sjálands. Áður var hann veiddur en árið 1986 var hann verndaður. Hann flokkast undir viðkvæmar tegundir samkvæmt IUCN.

Kea-fuglinn er ólífugrænn með appelsínugulan lit undir vængjum. Goggur er langur, boginn og grábrúnn. Hann hefur talsverðar gáfur, er forvitinn, getur leyst þrautir og notað verkfæri. Hann er stundum kallaður "trúður fjallanna" en hann getur verið fullforvitinn og stríðinn þegar hann á við muni manna.

Kea-fuglar lifa saman í hópum, oft rúmlega tugur fugla. Hreiðugerð er í dældum og við tré. Þeir eru alætur og borða meira en 40 plöntur, aðra fugla og jafnvel spendýr. Þeir hafa sést ráðast á kindur.

Kakapó-fuglinn sem er sunnarlega á eyjunni er skyldur kea.
Aðalstöðin

Aðalstöðin var útvarpsstöð sem Ólafur Laufdal stofnaði. Stöðin hóf útsendingar á FM 90,9 19. október árið 1989 en tók formlega til starfa 22. október. Fyrsti útvarpsstjóri stöðvarinnar var Bjarni Dagur Jónsson. Stöðin var til húsa í Aðalstræti 16 í miðborg Reykjavíkur. Aðalstöðin átti að vera talútvarp með áherslu á viðtals- og spjallþætti. Meðal þáttagerðafólks voru Inger Anna Aikman, Jón Ólafsson og Bjarni Arason. Gamanþættir Steins Ármanns Magnússonar og Davíðs Þórs Jónssonar, "Radíus", voru sendir út af stöðinni árið 1992 og þættir Páls Óskars Hjálmtýssonar, "Sætt og sóðalegt", frá 1992 til 1993.

Um mitt ár 1998 var stöðinni breytt í útvarpsstöðina Gull sem var fyrst og fremst tónlistarstöð.
Skógarsmári

Skógarsmári, eða Trifolium medium, er blómstrandi plöntu tegund í ertublómaætt Fabaceae. Hann er mjög líkur rauðsmára, "Trifolium pratense", en smáblöðin eru mjórri og án hvítra merkinga. Tegundin vex villt í Evrópu, frá Bretlandi til Kákasus.

Ræktun.

Skógarsmári hefur lítið verið í ræktun þar sem hann er mjög skriðull, sem hentar ekki í venjulegum görðum. Stilkurinn er einnig sveigður og stendur ekki vel undir sér svo honum hættir til að leggjast undan eigin þunga. Skógarsmári hefur lítið eitt verið notaður til jarðvegsbætingar þar sem hann er niturbindandi eins og aðrar tegundir af ertublómaætt.